《题临赋轩》
宋代·洪迈

苍山围岑寂，下有一水奔。
闭户卧风雨，束蒿翳篱藩。
寥哉只树人，心远忘世喧。
此身自蘧庐，长物余此轩。
鸟语幽梦断，香横经帙翻。
未成借路行，自要窥潺湲。
远师渊明意，不愧灵魂。
月度了无迹，风行偶成痕。
心境两清妙，尺喙何由吞。
赋诗安所取，碧云未足论。
何当揣朱丝，窈眇弦我言。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。